stanford-oval/wikipedia huggingface dataset:
Paitsio
Jääpallossa

Jääpallossa pelaaja on paitsioasemassa, kun hän on vastajoukkueen kenttäpuoliskolla lähempänä päätyrajaa kuin pallo ja hänen itsensä ja vastajoukkueen päätyrajan välissä on vähemmän kuin
kaksi vastapelaajaa syöttöhetkellä eli sillä hetkellä kun pelaajan kanssapelaaja pelaa pallon hänelle. Peli katkaistaan, jos paitsioasemassa oleva pelaaja saa pallon tai jos pelaaja paitsioasemassa ollessaan pyrkii sijoittumisellaan, huudoin tai elein saavuttamaan ratkaisevaa hyötyä syöttöhetkellä.
Paitsioasemassa saa olla, mutta sieltä ei saa osallistua peliin. Paitsiosääntö on voimassa myös erikoistilanteissa.
Jääkiekossa

Jääkiekon paitsiosäännöt Kansainvälisen jääkiekkoliiton (IIHF) sääntöjen mukaisesti:
Kiekollisen joukkueen pelaajat eivät saa edetä hyökkäysalueelle (vastustajan siniviivan yli) ennen kiekkoa.
Paitsio syntyy, jos pelaajan molemmat luistimet ovat kokonaisuudessaan yli siniviivan ennen kuin kiekko on hyökkäysalueella. Paitsiota ei voi syntyä, jos kiekko ei ole kokonaisuudessaan ylittänyt siniviivaa hyökkäysalueen puolelle. Näin ollen kiekon ollessa keskialueella siniviiva katsotaan osaksi keskialuetta.
Pelaaja ei kuitenkaan ole paitsiossa, jos hän ylittää siniviivan kiekko hallussaan. Esimerkiksi kiekon kuljettaminen hyökkäysalueelle takaperin luistellen ei yksin aiheuta paitsiota.
Kun kiekko on pelattu hyökkäysalueelle, siniviiva katsotaan osaksi hyökkäysaluetta. Näin ollen kiekko katsotaan palautetuksi keskialueelle vasta kun se ylittää siniviivan kokonaisuudessaan.
Jos kiekoton hyökkäävä pelaaja etenee hyökkäysalueelle ennen kiekkoa, mutta puolustavan joukkueen pelaajalla/-jilla on mahdollisuus pelata kiekkoa puolustusalueellaan, syntyy siirretty paitsio. Paitsion vuoksi ei tässä tapauksessa katkaista peliä, jos
Puolustava joukkue pelaa kiekon pois puolustusalueeltaan
Hyökkäävän joukkueen pelaajat poistuvat välittömästi hyökkäysalueelta vähintään koskettaen siniviivaa luistimellaan (Hyökkäävä pelaaja ei saa osallistua peliin yrittämällä saada kiekkoa haltuunsa tai häiritsemällä vastustajan pelaajia)
Peli kuitenkin katkaistaan siirretyssä paitsiotilanteessa välittömästi, jos hyökkäävän joukkueen pelaaja laukaisee kiekon maalia kohti pakottaen maalivahdin torjuntaan. Tämä yleensä aiheuttaa tahallisen paitsion.
Tahallisessa paitsiossa pelaaja aiheuttaa paitsion tahallisesti saadakseen aikaan pelikatkon.
Paitsiosäännön rikkomisesta seuraa aloitus
hyökkäysalueen siniviivan tuntumasta, puolueettoman alueen (siniviivojen välinen alue) aloituspisteestä, jos hyökkäävä pelaaja kuljetti kiekon yli siniviivan hyökkäysalueelle.
kiekon lähtöpaikkaa lähimmästä sen alueen (keskialue tai hyökkäävän joukkueen puolustusalue) aloituspisteestä, josta kiekko syötettiin tai laukaistiin siniviivan yli.
hyökkäävän joukkueen puolustusalueen aloituspisteestä, jos paitsio erotuomarin mielestä aiheutettiin tahallisesti.
Punainen pelaaja on syöttöhetkellä lähempänä päätyrajaa kuin toiseksi alin vastapelaaja, siispä tilanne on paitsio.
Phoenix Contact

Phoenix Contact valmistaa teollisuudelle sähköisiä ja elektronisia laitteita. Yritys on perustettu vuonna 1923 Saksassa ja sillä on 12 800 työntekijää ympäri maailmaa.
Tuotteet

Phoenix Contactin tuotteita ovat riviliittimet, moninapapistoliittimet, piirikorttiliittimet, ylijännitesuojat, releet, signaalimuuntimet, teholähteet sekä automaation komponentit ja -järjestelmät.
Aiheesta muualla

Phoenix Contactin verkkosivut
Peurunka

Peurunka
Peurunka on Keski-Suomessa Laukaassa sijaitseva kylpylähotelli samannimisen järven rannalla.
Historiaa

Peurunka valmistui vuonna 1974 sotaveteraanien kuntoutuslaitokseksi, jossa alkuvuosina kävi noin 4 000 asiakasta vuodessa. Hankkeen takana oli Korsuveljesten Kuntosäätiö, ja Peurungasta tuli maan vilkkain kuntoutuslaitos. Suuresta kysynnästä huolimatta (laki salli jokaiselle sotaveteraanille vuosittaisen kuntoutushoidon) laitos oli talousvaikeuksissa, kunnes vuonna 1976 säätiöön tuli mukaan Kansaneläkelaitos.
Vuonna 1980 toteutettiin ensimmäinen laajennus, jossa yhtäaikainen kuntoutuskapasiteetti nousi 150:stä 250:een asiakkaaseen. Majoituspaikkoja oli alusta asti noin 300.
2010-luvun alussa Peurunkaa remontoitiin ja laajennettiin liki 12 miljoonalla eurolla ja kahdella tuhannella neliömetrillä. Sen liikeidea muuttui kuntoutuksesta lapsiperheiden viihdekylpylän suuntaan. Alkuperäinen kupoliosa purettiin, ja tilalle saatiin muun muassa neljä uutta kuntosalia. Myös 7 500 m2 kokoinen kylpylärakennus rakennettiin vuonna 2011. Siellä on 130-metrinen vesiliukumäki. Rakennuksessa on myös uusia sisäliikuntatiloja, keilahalli ja ravintola. Uusi huoneistohotelli kasvatti majoituskapasiteetin 500:sta noin 700:aan.
Kävijöitä kylpylässä oli 2010-luvun alkuvuosina parhaimmillaan 1 700 päivässä.
Peurungan yhteydessä on ollut Hilarius-hiiren kylä.
Aiheesta muualla

Peurunka
YLE: Laukaan Peurunkaan avaruuskylpylä. 2011
Paul Chmelewski

Paul Chmelewski (20. elokuuta 1848 Sund, Ahvenanmaa – 3. elokuuta 1915 Espoo) oli suomalainen kauppaneuvos ja tiilitehtailija.
Chmelewskin vanhemmat olivat puolalaissyntyinen aliluutnantti Józef Chmielewski ja Anna Karolina Rosenberg. Józef Chmielewski toimi 1840-luvulla Ahvenanmaalla Bomarsundin linnoituksen rakennustöiden ohjaajana ja hän meni naimisiin 1846 Sundin Tranvikin kylästä kotoisin olleen Anna Karolinan kanssa. Muu perhe muutti 1853 Hankoniemelle mutta Paul Chmelewski jäi Tranvikin kylään asumaan enonsa, valtiopäivämies Carl Georg Rosenbergin luokse.
Leppäkosken, Ryttylän ja Jokelan tiilitehtaat

Vuoden 1870 tienoilla Chmelewski tuli kirjanpitäjäksi Kytäjän kartanon viinanpolttimoon Nurmijärvelle. Hän vuokrasi 1870-luvun alussa Janakkalassa sijainneen Leppäkosken tiilitehtaan joka toimi Leppäkosken kartanon mailla. 1860-luvun lopulla perustettu tehdas sijaitsi Helsingin ja Hämeenlinnan välisen rautatien varrella. Vuoden 1880 tienoilla Chemelewski hankki omistukseensa Ryttylän tiilitehtaan Hausjärveltä ja hän tuli osakkaaksi 1874 perustetun Jokelan tiilitehtaan omistaneessa Jokela Ab -nimisessä yhtiössä. Chmelewski hankki vuoteen 1882 mennessä kaikki Jokelan tiilitehtaan osakkeet.
Kallvikin tiilitehdas ja Jokelan kehittäminen

Hän myi vuoden 1890 vaiheilla Ryttylän tiilitehtaan ja perusti samaan aikaan uuden tiilitehtaan Espoon Kallvikiin. Jokelan tiilitehdas oli tärkein Chmelewskin tehtaista. Hän uudisti ja laajensi sitä ja suunnitteli, patentoi ja rakennutti tehtaalle tiilien polttoa varten uuden rengasuunin. Tehtaalla siirryttiin myös koneelliseen tiilien lyöntiin aikaisemman käsinlyönnin sijasta. Tehtaan yhteydessä oli lisäksi maatila meijereineen. 1900-luvun alussa Jokelan tiilitehdas oli Suomen suurin kahdeksan miljoonan tiilen vuosituotannollaan. Chmelewski perusti Jokelaan ensimmäisen kansakoulun ja piti kylässä kauppaa ja kestikievaria 1890-luvulla. Hän kustansi myös pappeja pitämään kylässä jumalanpalveluksia. Jokelassa sijaitsi myös Chmelewskin perheen nykyisin Sinisenä talona tunnettu asuintalo. Näihin aikoihin Chmelewski oli mukana wrightiläisen Helsingin Työväenyhdistyksen toiminnassa. Chmelewski sai kauppaneuvoksen arvon 1898.
Vararikko ja toiminta sen jälkeen

Chmelewski oli osakkaana useissa Helsingissä toimineissa rakennusalan yrityksissä kuten Helsingin Asfalttiosakeyhtiössä, Finska Täljstens - Suomen Vuolukivi, Ruoholahden Kaakelitehtaassa ja Helsingin Sementtivalimossa. Hänen liiketoimensa olivat laajimmillaan 1890-luvun lopulla mutta rakennushankkeiden vastoinkäymiset ja epäluotettavat liikekumppanit saivat aikaan sen, että Chmelewski velkaantui pahoin. Lopulta vuonna 1901 hän teki vararikon ja hänen omaisuutensa myytiin pakkohuutokaupalla 1902. Jokelan tiilitehtaan uudeksi omistajaksi tuli F. W. Grönqvist ja myöhemmin sen omisti Johannes Blenner. Tehdas toimi vuoteen 1960 saakka.
Vararikon jälkeen Chmelewski asui Espoossa Kallvikin tiilitehtaan yhteydessä sijainneella maatilalla. Liiketoimintaa harjoitettiin Chmelewskin vaimon Anna Chmelewskin nimissä. Tässä vaiheessa vuokrattiin uudelleen Leppäkosken tiilitehdas. Chmelewski kuoli Espoon Kallvikissa 67-vuotiaana vuonna 1915. Kallvikin tiilitehdas toimi vuoteen 1917 saakka.
Perhe ja muistaminen

Paul Chmelewski oli naimisissa vuodesta 1878 Sundin kirkkoherran tyttären Anna Justinin kanssa. Heillä oli kolme lasta, joista diplomi-insinööri Henrik Chmelewski (1888–1961) oli Ekonon palveluksessa sähkönjakelun asiantuntijana.
Jokelassa Nukarintien ja Puistotien risteyksessä sijaitsee Paul Chmelewskin mukaan nimetty Chmelewskin puisto. Se on pohjavedellä täyttyneestä entisestä tiilitehtaan savenottokuopasta muodostunut lampi ympäristöineen. Heinäkuussa 2018 Jokelassa paljastettiin Chmelewskin puistossa sijaitseva Paul Chmelewskin muistolaatta, jonka on hankkinut Puolan konsulaatti. Espoon Kallvikiin kaavoitetulla pienellä puistoalueella kulkee Paul Chmelewskin mukaan nimetty polku.
Patrick Lefoulon

| Mitalit> Maa:   Ranska.Miesten melonta. Olympialaiset  | Mitalit> Maa:   Ranska.Miesten melonta. Olympialaiset  | Mitalit> Maa:   Ranska.Miesten melonta. Olympialaiset  | Maa:   Ranska> Miesten melonta. |
| --- | --- | --- | --- |
|  Hopeaa | Los Angeles 1984 | K-2 1 000 m |  |
| Ratamelonnan MM-kilpailut  | Ratamelonnan MM-kilpailut  | Ratamelonnan MM-kilpailut  |  |
|  Kultaa | Belgrad 1982 | K-2 10 000 m |  |
| Välimeren kilpailut  | Välimeren kilpailut  | Välimeren kilpailut  |  |
|  Pronssia | Split 1979 | K-4 500 |  |
|  Pronssia | Split 1979 | K-4 1 000 |  |
Patrick Lefoulon (s. 6. toukokuuta 1958 Mantes-la-Jolie) on ranskalainen entinen meloja, maailmanmestari ja olympiamitalisti. Hän sai vuoden 1984 kesäolympialaisissa Los Angelesissa hopeaa miesten 1 000 metrin kajakkikaksikossa. Hän kilpaili myös vuoden 1980 kesäolympialaisissa Moskovassa, jossa hän eteni 500 metrin kajakkiyksikössä semifinaaliin ja sijoittui 1 000 metrin kajakkinelikossa kuudenneksi.
Ratamelonnan maailmanmestaruuskilpailuissa Lefoulon saavutti kultamitalin vuonna 1982. Välimeren kilpailuissa hän voitti kaksi pronssimitalia Splitissä 1979.
Patrick Leo McCartie

Patrick Leo McCartie (5. syyskuuta 1925 – 23. huhtikuuta 2020) oli brittiläinen roomalaiskatolinen piispa. Hänet vihittiin papiksi Birminghamin arkkihiippakuntaan 17. heinäkuuta 1949 ja nimitettiin sen vihkipiispaksi sekä Elmhaman titulaaripiispaksi 13. huhtikuuta 1977. Piispaksi vihkiminen seurasi 20. toukokuuta. Pääkonsekraattorina toimi George Patrick Dwyer, jota avustivat Joseph Gray ja Joseph Francis Cleary.
McCartie jäi eläkkeelle 29. maaliskuuta 2001.
Patrick Linman

| Patrick Linman |
| --- | --- |

Henkilötiedot
Syntynyt: 27. heinäkuuta 1968 (ikä 56) Taklax, Korsnäs
Muusikko
Laulukielet:  englanti, ruotsi
Tyylilajit:  heavy metal, rock, pop
Soittimet:  kitara, mandoliini, basso
Yhtyeet:  ­Action Mitchel & The Skarvsladders Bon Jovi Show ­Holy Divers Taklax ­Tennessee Place-2-Go Level 1
  [ Muokkaa Wikidatassa ] [ ohje ]  
Patrick Linman (s. 27. heinäkuuta 1968 Taklax, Korsnäs) on suomenruotsalainen muusikko, lauluntekijä ja manageri.
Linman voitti 22-vuotiaana karaoke-kilpailun, jonka päävoittona oli levytyssopimus. Debyyttialbumi oli nimeltään Heaven Calls (1992). Hän kirjoitti kaikki esikoisalbumin kappaleet ja soitti lähes kaikkia instrumentteja.
Yhdessä Joakim Kuljun kanssa hän muodosti popduon nimeltään Place-2-Go. Duolla oli 2000-luvun alussa sopimus Universalin (Universal Music Group Sweden AB) kanssa. Place-2-Go levytti yhden albumin, Faces (2000), ja esiintyi tv-ohjelmissa Suomen lisäksi Ruotsissa, Norjassa, Tanskassa ja Thaimaassa.
Linman on ollut mukana seuraavissa yhtyeissä: Action (1980-luvun rockia), Mitchel & The Skarvsladders (rockia Maalahden murteella), Bon Jovi Show (tribuuttiyhtye), ­Holy Divers (heavy metalia Dion tyyliin), Taklax ­Tennessee (1980-luvun musiikkia), ­Place-2-Go (1990-luvun popmusiikkia), Level 1 (uusia lainakappaleita ja klassisia 1980-luvun hittejä).
Patrick Linman on osallistunut Suomen euroviisukarsintoihin vuonna 2004 kappaleella ”Can't Stop Loving You” ja vuonna 2005 kappaleella ”Kissed by a Fool”, joista ensin mainittu pääsi finaaliin. Hän on säveltänyt iskelmiä suomalaisille artisteille, kuten Suvi Teräsniskalle. Yhdessä Mats MP Perssonin kanssa hän on kirjoittanut muun muassa Sturm und Drang -yhtyeen kappaleet ”Indian” ja ”Rising Son”.
Linmanin poika André Linman tuli tunnetuksi Sturm und Drangin laulaja-kitaristina.
Patrick Leahy (urheilija)

| Patrick Leahy> Henkilötiedot |
| --- | --- |
Koko nimi:  Patrick Joseph "Pat" Leahy
Syntynyt: 20. toukokuuta 1877 Cregane, Irlanti
Kuollut: 29. joulukuuta 1927 (50 vuotta) Chicago, Yhdysvallat
Yleisurheilija
Laji:  hyppylajit
Ennätykset:  korkeushyppy: 1,96 m (1898) pituushyppy: 7,29 m (1902) kolmiloikka: 15,15 m (1901)
| Mitalit> Maa:   Iso-Britannia.Miesten yleisurheilu. Olympialaiset  | Mitalit> Maa:   Iso-Britannia.Miesten yleisurheilu. Olympialaiset  | Mitalit> Maa:   Iso-Britannia.Miesten yleisurheilu. Olympialaiset  | Maa:   Iso-Britannia> Miesten yleisurheilu. |
| --- | --- | --- | --- |
|  Hopeaa | Pariisi 1900 | korkeushyppy |  |
|  Pronssia | Pariisi 1900 | pituushyppy |  |
Patrick Joseph "Pat" Leahy (20. toukokuuta 1877 Cregane Irlanti – 29. joulukuuta 1927 Chicago Yhdysvallat) oli irlantilainen hyppylajeihin erikoistunut yleisurheilija ja olympiamitalisti.
Leahy esiintyi olympialaisissa kaksi kertaa, vuonna 1900 Pariisissa sekä 1908 Lontoossa. Pariisissa hän saavutti hopeaa korkeushypyssä ja pronssia pituushypyssä. Lisäksi hän sijoittui kolmiloikassa neljänneksi. Lontoon olympialaisissa Leahy osallistui korkeushyppyyn sijoittuen lopputuloksissa yhdeksänneksi.
Ennätyksikseen Leahy teki korkeushyppyssä tuloksen 1,96 metriä vuonna 1898, pituushypyssä 7,29 metriä vuonna 1902 sekä kolmiloikassa tuloksen 15,15 metriä vuonna 1901.
Myös Leahyn veli Cornelius "Con" Leahy oli olympialaisista mitaleita saavuttanut yleisurheilija.
Clash of Clans

| Clash of Clans |
| --- | --- |

Kehittäjä:  Supercell
Julkaisija:  Supercell
Jakelija:  App Store ja Google Play
Julkaistu:  iOS 2. elokuuta 2012 Android 7. lokakuuta 2013
Lajityyppi:  Strategiapeli
Pelimuoto:  yksinpeli ja moninpeli
Ikäluokitus:  PEGI: 7, Apple: 9+ 
Alusta:  Android, iOS
Jakelumuoto:  Google Play, iTunes
Vaatimukset:  iOS 9.0 tai uudempi Android 4.1 tai uudempi
Lisää peliartikkeleitaVideopelien teemasivulla
Infobox OK    : 
Clash of Clans on suomalaisen peliyhtiö Supercellin vuonna 2012 iOS:lle ja vuonna 2013 Androidille julkaisema videopeli. Pelissä on tarkoitus rakentaa oma kylä ja kehittää sitä. Pelin kannalta  hyökkääminen on tärkeää.
Clash of Clans on saavuttanut suurta suosiota ja on ollut App Storen latauslistan kärjessä. Peli on ilmainen, mutta ostamalla jalokiviä, kolikoita ja eliksiiriä oikealla rahalla pelaaja etenee pelissä nopeammin. Clash of Clansin ja Hay Dayn jalokivikauppa tuotti yhtiölle 2,4 miljoonaa dollaria päivässä vuoden 2013 ensimmäisellä puoliskolla.
Suomen 100-vuotissyntymäpäivän kunniaksi Clash of Clansiin lisättiin joulukuussa 2017 suomen kieli, eli mahdollisuus pelaajalle vaihtaa pelin kieleksi suomi.
Pelaaminen

Pelissä rakennetaan itse oma kylä käyttäen kultaa, jalokiviä, eliksiiriä ja mustaa eliksiiriä. Oman kylän puolustamiseksi voi rakentaa ansoja, muureja, puolustuslaitteita sekä klaanilinnan, jossa olevat joukot puolustavat kylääsi. Pelissä voi liittyä klaaneihin, joissa voi lahjoittaa klaanikavereille joukkoja klaanilinnaan. Klaanilaisilta saadut joukot myös puolustavat omaa kylääsi, kun sinne hyökätään. Lisäksi klaaneissa järjestetään sotia ja kilpailuja.
Kylän laidalla on kauppias, jolta voi ostaa erilaisia taikaesineitä. Kauppias aukeaa päärakennuksen tasolla kuusi.
Pelaaminen > Hyökkäys

Clash of Clansissa voi hyökätä muiden pelaajien kyliin onlinessa, tai pelin valmiisiin maahiskyliin. Jos pelaajalla on suojakilpi, se menettää osan suojaavasta ajastaan, kun hyökkää onlinessa. Tuhoamalla vähintään puolet vihollisen kylästä saavuttaa yhden tähden. Tuhoamalla vähintään puolet kylästä sekä päärakennuksen saa kaksi tähteä, ja tuhoamalla kylän täydellisesti saa kolmannen tähden. Lisäksi hyökkäyksen voittamisesta saa palkintopisteitä riippuen saamiesi tähtien määrästä ja vastustajan palkintopisteistä. Omaan kylään hyökänneille pelaajille voi kostaa, ellei hänellä ole kilpeä, pelaaja ole parhaillaan onlinessa tai pelaaja ole juuri toisen pelaajan hyökkäyksen kohteena. Kyliin hyökätään sotajoukoilla, joita voi kouluttaa kasarmeissa ja pimeissä kasarmeissa. Sotajoukot varastoituvat armeijaleireille ja näiden lukumäärä ja taso määrää kuinka ison armeijan pelaaja voi rakentaa. Sotureita ja niiden ominaisuuksia voi parannella laboratoriossa. Loitsuja voi luoda loitsukattilssa, ja tummia loitsuja voi luoda pimeässä loitsukattilassa.
Pelaaminen > Puolustus

Omaa kylää voi puolustaa ansoilla, muureilla, erilaisilla puolustusrakennuksilla, pommeilla, ilmatorjuntatykeillä ja klaanilinnassa olevilla joukoilla. Pelaaja voi hyökätä toisen kylään vain silloin, kun toinen pelaaja ei ole pelaamassa ja hänellä ei ole suojakilpeä.
Pelaaminen > Klaanit

Kun pelaaja on korjannut klaanilinnan, hän voi liittyä klaaniin. Klaanilaiset voivat antaa toistensa klaanilinnoihin apujoukkoja, jotka puolustavat kylää (pelaajan omat joukot eivät osaa puolustaa pelaajan omaa kylää). Apujoukkoja voi käyttää myös hyökätessään toisiin kyliin. Klaanissa on oma chat, jossa voi keskustella ja suunnitella klaanin sisäisiä asioita. Lisäksi on yleistä jakaa hyökkäyksiään ja puolustuksiaan muiden katseltavaksi, jolloin toiset voivat antaa esimerkiksi neuvoja paremman kylän rakentamiseen. Klaaneilla on usein pokaalirajoituksia, eli pelaaja ei pääse klaaniin, mikäli hänellä ei ole tarpeeksi pokaalipisteitä. Klaanilla voi olla yksi kolmesta tilasta:
Avoin kaikille (anyone can join), jolloin pelaajat pääsevät liittymään vapaasti klaaniin, mikäli kerätyt pokaalit ovat klaanin rajoitusten mukaiset.
Vain kutsutuille (invite only), jolloin pelaaja voi lähettää hakemuksen, jonka klaanin johtajat hyväksyvät tai hylkäävät. Klaaniin ei voi hakea mikäli klaanin pokaalirajoitus ei täyty, mutta liittyminen onnistuu, mikäli saa klaanissa olevalta pelaajalta kutsun.
Suljettu (closed), jolloin klaaniin ei pääse ilman kutsua.
Pelaaminen > Klaanit > Klaanikisat

Joulukuussa 2017 Clash of Clansiin lisättiin Klaanikisat. Kisoissa on tarkoitus suorittaa erilaisia tehtäviä. Kun tehtävän on suorittanut, pelaaja saa tietyn määrän pisteitä. Pisteet menevät klaanin yhteiseen pistepottiin. Kun klaanin yhteiset pisteet ylittävät tietyn pistekynnyksen, niin kaikki kisaan osallistuneet saavat palkinnon. Palkinnon saa kuitenkin vasta kisojen loputtua. Pistekynnyksiä on useita ja ylemmän pistekynnyksen palkinnot ovat arvokkaampia kuin alemman. Jokaisella pistekynnyksellä on kolme palkintovaihtoehtoa, joista pelaajan pitää valita yksi. Jos klaani on saavuttanut useamman kynnyksen, pelaajat saavat useamman palkinnon.
Klaanikisojen mukana peliin tuli myös taikaesineet. Niitä saa palkinnoksi klaanikisoista. Taikaesineillä voi muun muassa nopeuttaa joukkojen kouluttautumista, resurssien tuotantoa sekä rakennusten päivittämistä ja rakentamista. Taikaesineet vaikuttavat tietyn ajan kylässä, jonka jälkeen vaikutus loppuu. Erilaisia taikaesineitä on yhteensä kahdeksan. Ne voivat vaikuttavat kotikylässä, rakentajan tukikohdassa tai molemmissa.
Pelaaminen > Klaanit > Clan Wars

Clan Wars eli klaanisota on Clash of Clansiin huhtikuun 2014 alussa lisätty pelimuoto. Klaanin johtaja tai apujohtaja voi päättää milloin klaani aloittaa sodan, jolloin peli etsii automaattisesti mahdollisimman samantasoisen klaanin heidän vastustajakseen. Yksi sota kestää kaksi päivää: ensimmäinen päivä on valmistelupäivä, jolloin War Mapista voi vakoilla vastustajaklaanin War baseja ja lahjoittaa klaanilaisilleen apujoukkoja, toisena päivänä jokaisella klaanilaisella on käytössään kaksi hyökkäystä vihollisklaanin kyliin. Jokainen kylä muistaa vain parhaan hyökkäyksen, joten klaanilaisten on tärkeä sopia, kuka hyökkää mihinkin kylään. On myös fiksua jättää helpommat kylät klaanin heikoimmille ja vaikeammat vahvimmille pelaajille hyökkäysten rajallisuuden huomioon ottaen. Sodan tarkoituksena on hankkia yhteensä mahdollisimman paljon tähtiä. Kun sota loppuu, enemmän tähtiä saanut klaani voittaa ja saa keräämänsä kullat, eliksiirit ja pimeät eliksiirit itselleen. Myös hävinneen klaanin pelaajat saavat pienen palkkion.
Pelaaminen > Rakennuksien, rakennelmien ja aseiden parantelu ja rakentaminen

Rakennuksia ja aseita voi parannella eri tasoille. Esimerkiksi tykin parantelu tasolta kolme tasolle neljä parantaa tykin tehoa sekä kestävyyttä. Parantelu ja rakennus kestää minuutista jopa kahteen viikkoon. Tätä voi nopeuttaa jalokivillä, joita voi ostaa kaupasta, hankkia tehtävistä tai löytää. Rakentamiseen tarvitaan aina rakentajia, joita on rakentajamökeissä. Rakentajat pystyvät parantelemaan tai rakentamaan vain yhtä asiaa kerrallaan. Rakentajia voi ostaa vain jalokivillä ja niiden maksimimäärä on viisi. Rakentajan tukikohdasta saa kuudennen rakentajan B.O.B:in.(jos on viisi rakentaja niin siitä tulee kuudes).
Pelaaminen > Rakentajan tukikohta

Rakentajan tukikohta (Builder Base) on toukokuussa 2017 päivityksen mukana tullut lisä. Päivityksessä meren rannalle lisättiin haaksirikkoutunut vene. Päärakennuksen neljänneltä tasolta alkaen veneen pystyy korjata ilmaiseksi. Kun veneen korjaa, peli kehottaa lähtemään seikkailulle merelle. Hetken päästä vene saapuu uudelle mantereelle, jossa on hylätty kylä. Peli haluaa pelaajan korjaavan kylän. Kun kylä on korjattu, sen päärakennuksesta tulee yksi rakentaja, Mestarirakentaja.
Hyökkäys tällä uudella mantereella tapahtuu siten, että kahden kylän omistajat hyökkäävät samaan aikaan toistensa kyliin. Hyökkäyksen voittaa se, joka saa eniten tähtiä tai tuhoaa enemmän.
Uudella mantereella on myös uusia puolustuslaitteita, kuten tuplatykki (Double Cannon), murskaaja (Crusher) ja sähikäiset (Firecrackers). Siellä on saatavilla myös tavallisia rakennelmia, kuten tykki (Cannon), jousiampujatorni (Archer Tower) ja Tesla.
Mantereella on myös uusia erikoisuuksia, kuten timanttikaivos ja hyökkäyksessä käytettävä robotin kaltainen taistelukone.
Mestarirakentaja voi matkustaa normaaliin kylään parantamaan aseistuksia. Esimerkiksi mestarirakentaja voi parantaa tykin tupla-tykiksi tai mörssärin multimörssäriksi.
Merkitys

Clash of Clans nauttii maailmanlaajuista suosiota, ja parhaat pelaajat ovat saavuttaneet tässä alakulttuurissa maailmanlaajuisen julkkisstatuksen. Menestyneimmät pelaajat ovat kuluttaneet peliin jopa satoja dollareita viikossa, ja peli on muodostunut addiktioksi. [lähde? ]
Aiheesta muualla

Virallinen kotisivu (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Clash of Clans
Kuvakaappaus Clash of Clans -pelin pelitilanteesta. Kuvassa näkyy kylä, jonka kimppuun pelaaja on hyökkäämässä.
Käännös suomeksi
Pisamatikka

| Pisamatikka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Täplätikat Campethera
Laji::  punctuligera
Kaksiosainen nimi
 Campethera punctuligera  (Wagler, 1827) 
Katso myös
   Pisamatikka Wikispeciesissä   Pisamatikka Commonsissa 
Infobox OKNimi-testi OKIUCN-testi OK: 
Pisamatikka (Campethera punctuligera) on länsiafrikkalainen tikka. Sen esiintymisalue ulottuu Mauritanian lounaisosasta ja Senegambiasta itään Sudanin lounaisosiin, ja etelässä Kameruniin ja Zairen koillisosaan. Lajista tunnetaan kaksi alalajia. Johann Georg Wagler kuvaili lajin holotyypin Senegambiasta vuonna 1827.